Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, pandemiari aurre egiteko Sodenaren eta CENen lankidetzarekin Norbera Babesteko Ekipamenduak erosteko espedienteari buruzkoa (10-22/PES-00197).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, pandemiari aurre egiteko Sodenaren eta CENen lankidetzarekin Norbera Babesteko Ekipamenduak erosteko espedienteari buruzko honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilariak idatziz erantzun dezan:

1.- Protokolo eta/edo prozedura definiturik egon al zen jasotako osasun materialaren kalitate irizpideak betetzen zirela egiaztatzeko?

2.- Hala bada, nolakoa zen protokolo/prozedura hori?

Iruñean, 2022ko ekainaren 21ean.

Foru parlamentaria: Cristina Ibarrola Guillén